Evropsko prvenstvo v nogometu 2000
Evropsko prvenstvo v nogometu 2000 je bilo deseto Evropsko prvenstvo v nogometu, ki je med 10. junijem in 2. julijem 2000 potekalo v nizozemskih mestih Rotterdam, Amsterdam, Arnhem in Eindhoven, ter belgijskih mestih Bruselj, Bruges, Liège in Charleroi. Zmagala je francoska reprezentanca, ki je v finalu premagala italijansko, v polfinale pa sta se uvrstili še portugalska in nizozemska. Slovenska reprezentanca je v svojem prvem nastopu osvojila četrto mesto v svoji skupini z dvema remijema in enim porazom.